Idul Fitri
{{Infobox Holiday |
|holiday_name=Idul Fitri
|official_name=Eid, Eid ul-Fitr ({{lang-ar| '''عيد الفطر'''}})
|nickname=Uroe Raya Idul Fitri, Hari Lebaran ([[Bahsa Indonesia|Indônèsia]]); Uroe Raya Puasa, Hari Lebaran ([[Bahsa Meulayu|Malaysia]]); Riyoyo, Ngaidul Fitri ([[Bahsa Jawa|Jawa]]); Boboran Siyam ([[Bahsa Sunda|Sunda]]); Shemai Eid ([[Bahsa Bangladesh|Bangladèsh]]); Ramazan Bayramı ([[Bahsa Tureuki|Turki]])
|observedby=Ureueng Islam
|date=1 [[Syawwal]]
|observances=[[Seumayang Uroe Raya Idul Fitri]]
|celebrations= 
|type=Uroe pré agama
|significance=Geutanda bak akhé buleuen [[Ramadhan]]
|relatedto=
|date2013=8 uroe Buleuen Lapan
|date2014=28 uroe Buleuen Tujôh
|date2015=17 uroe Buleuen Tujôh
}}

'''Idul Fitri''' ({{lang-ar| '''عيد الفطر'''}} ''‘Īdul-Fiṭr'') nakeuh uroe raya ureueng [[Islam]] nyang rhöt bak uroe 1 Syawwal lam thôn [[Hijriyah]]. Uroe Idul Fitri rhöt bak uroe nyang bida-bida lam tiep-tiep thôn saweueb geuhètong bak trép leumah buleuen di langèt. Cara peuteuntèe uroe 1 Syawwal pih bida, saweub nyan na ureueng Islam nyang peurayek uroe Idul Fitri bak uroe Masehi nyang bida.

== Seumayang uroë raya ==
Uroë Raya Puasa atawa Idul Fitri nakeuh tanda akhé nibak buleuën puasa [[Ramadhan]]. Bak uroë raya puasa phôn nakeuh geupubuët seumayang uroë raya nyang biasajih geupubuët bak tanoh lapang atawa bak meuseujid. Hukôm seumayang uroë raya nyoë nakeuh sunnat mu'akkad. Yôh goh lom seumayang uroë raya ureuëng Iseulam geuteukeubi teuleubèh dilèë, watèë takeubijih mulai jilôp mata uroë bak seupôt uroë raya sampoë hat geudong imeum bak mihrab keuneuk seumayang uroë raya. Takeubi nakeuh lagèë nyoë:

{| class="wikitable" width=700px tableborder="1" cellspacing="0" style="padding: 0.3em; float:center; margin: 3px 3px 1em 1em; border:1px solid #060; font-size:90%; text-align:left;"
|-
!style="color:#ffffff; background-color:#007f00;" |Arab
!style="color:#ffffff; background-color:#007f00;" |Latin
!style="color:#ffffff; background-color:#007f00;" |Teujeumah
|----
|<big><big> الله أكبر الله أكبر الله أكبر </big></big>
|''Allahu akbar, Allahu akbar, Allahu akbar''
|''Allah Maha Rayek, Allah Maha Rayek, Allah Maha Rayek''
|----
|<big><big>لا إله إلا ال </big></big>
|''la ilaha illa Allah''
|''Hana Tuhan sila'én Allah''
|----
|<big><big> الله أكبر الله أكبر </big></big>
|''Allahu akbar, Allahu akbar''
|''Allah Maha Rayek, Allah Maha Rayek''
|----
|<big><big> ولله الحمد </big></big>
|''wa li-illahi al-hamd''
|''Sigala pujoë cit keu Allah''.
|}

[[Takeubi]] mulai geukheun atawa geubaca watèë away buleuën Syawwal.

=== Atôran ===
Lam hay seumayang uroë raya, man duwa seumayang uroë raya puasa ngon uroë raya haji nyan saban cara pubuëtjih, keucuali na padum-padum peukara nyang meubida lagèë nyang akan geupeugah u keuë.

Lagèë nyang ka tatupeuë, hukôm seumayang uroë raya nakeuh ''sunat mu'akkad'', areutijih seumayang nyoë geupeugalak bak tapubuët. Nabi [[Muhammad]] saw. sabé na geupubuët seumayang nyoë. Saweuëb nyankeuh meukrôh tatinggay, kureuëng gèt meunyo hana tapubuët. Sunat lam bhah seumayang uroë raya nyoë nakeuh ''sunat 'in'' geupeunan, meukeusudjih sunat ateuëh tiëp ureuëng Iseulam.

Seumayang nyoë sunat keu mandum ureuëng, keu ureuëng di gampông, lam ranto atawa musafir, ureuëng meurdèhka, lamiët, ureuëng agam, ureuëng inong, atawa bah that pih darè.

Seumayang nyoë jeuët tapubuët sidroë-droë atawa ramè-ramè (meujama'ah). Nyang leubèh gèt tapubuët meujama'ah. Saweuëb na sunat baca khutbah uroë raya, meunyo taseumayang sidroë hana baca khutbah. Ngon na lom hikeumah la'én meunyo seumayang ramè-ramè.

=== Watèë ===
Seumayang nyoë tapubuët bak watèë beungoh uroë raya 'oh lheuëh jiteubiët mata uroë sampoë jitamong watèë seumayang luhô. Teuma sunat tapubuët bak watèë kira-kira ka manyang mata uroë 'oh situmbak (poh-poh 8 atawa leubèh). Meunyo bak seumayang uroë raya [[puasa]] sunat beu teulat bacut, mangat luwah watèë keu bôh jakeuët fitrah. Bak seumayang uroë raya [[haji]] sunat beu away lom bacut supaya luwah watèë untôk sië kureubeuën ngon tabagi siëjih.

=== Cara peubuët ===
Seumayang uroë raya nyan na duwa raka'at, atôran seumayangjih saban lagèë seumayang nyang la'én. Teuma nyang na bida bacut nakeuh seumayang nyoë na meutamah takeubi (teukeubi) 'oh lheuëh dô'a iftitah, yôh goh lom ta baca ''ta'awwudz'' (kheun a'uzubillah) ngon [[Surat Al-Fatihah]]. Bak raka'at phôn tujôh go, sila'én takbiratul ihram (teukeubi phôn tamong seumayang). Bak raka'at nyang keu duwa limong go, sila'én takeubi beudoh keu raka'at keuduwa nyan.

Lam tiëp-tiëp lheuëh kheun fatihah, sunat ta kheun surat-surat paneuëk nyang na lam [[Al-Qur'an|Kureu'an]]. Teuma leubèh gèt takheun bak raka'at phôn surat Qaf atawa [[Surat Al-A'la]], jeuët chit [[Surat Al-Kafirun]]. Meunyo bak raka'at keu duwa ta kheun [[Surat Al-Qamar]] atawa [[Surat Al-Ghasyiah]], teuma jeuët lom [[Surat Al-Ikhlash]] (Qul-hu). 

=== Khutubah ===
Oh lheuëh seumayang uroë raya, geusambông laju ngon khutubah uroë raya. Na duwa khutubah, khutubah phôn ngon khutubah nyang keuduwa. Khutubah nyoë sunat meunyo bak seumayang ramè-ramè. Meunyo meunan, khutubah seumayang uroë raya nyoë hana sunat bak ureuëng seumayang sidroë atawa bak jama'ah seumayang ureuëng inong, keucuali meunyo nyang ba khutubah nyan buët ureuëng agam, nyan kakeuh jeuët lagèë nyan.

Khutubah nyoë saban lagèë khutubah uroë jumeu'at, bida bacut khutubah jumeu'at yôh goh lom seumayang, teuma meunyo bak khutubah uroë raya oh lheuëh seumayang. Bak away-away khutubah phôn, khatib (ureuëng nyang ba khutubah) sunat geukheun takeubi sikureuëng go, bak khutubah keuduwa tujôh go. Hay nyang geupeugah lam khutubah uroë raya puasa nakeuh masalah jakeuët fitrah atawa la'én nyang peunténg-peunténg. Lam khutubah uroë raya haji geupeugalak peugah bhah hukôm kureubeuën. 

== Eu cit ==
* [[Ramadhan]]
* [[Puasa]]
* [[Idul Adha]]

{{Commons|Eid ul-fitr}}

[[Kawan:Uroë rayek Islam]]
Idul Fitri ( ‘Īdul-Fiṭr) nakeuh uroe raya ureueng Islam nyang rhöt bak uroe 1 Syawwal lam thôn Hijriyah. Uroe Idul Fitri rhöt bak uroe nyang bida-bida lam tiep-tiep thôn saweueb geuhètong bak trép leumah buleuen di langèt. Cara peuteuntèe uroe 1 Syawwal pih bida, saweub nyan na ureueng Islam nyang peurayek uroe Idul Fitri bak uroe Masehi nyang bida.

 Seumayang uroë raya 
Uroë Raya Puasa atawa Idul Fitri nakeuh tanda akhé nibak buleuën puasa Ramadhan. Bak uroë raya puasa phôn nakeuh geupubuët seumayang uroë raya nyang biasajih geupubuët bak tanoh lapang atawa bak meuseujid. Hukôm seumayang uroë raya nyoë nakeuh sunnat mu'akkad. Yôh goh lom seumayang uroë raya ureuëng Iseulam geuteukeubi teuleubèh dilèë, watèë takeubijih mulai jilôp mata uroë bak seupôt uroë raya sampoë hat geudong imeum bak mihrab keuneuk seumayang uroë raya. Takeubi nakeuh lagèë nyoë:

ArabLatinTeujeumah الله أكبر الله أكبر الله أكبر Allahu akbar, Allahu akbar, Allahu akbarAllah Maha Rayek, Allah Maha Rayek, Allah Maha Rayekلا إله إلا ال la ilaha illa AllahHana Tuhan sila'én Allah الله أكبر الله أكبر Allahu akbar, Allahu akbarAllah Maha Rayek, Allah Maha Rayek ولله الحمد wa li-illahi al-hamdSigala pujoë cit keu Allah.

Takeubi mulai geukheun atawa geubaca watèë away buleuën Syawwal.

 Atôran 
Lam hay seumayang uroë raya, man duwa seumayang uroë raya puasa ngon uroë raya haji nyan saban cara pubuëtjih, keucuali na padum-padum peukara nyang meubida lagèë nyang akan geupeugah u keuë.

Lagèë nyang ka tatupeuë, hukôm seumayang uroë raya nakeuh sunat mu'akkad, areutijih seumayang nyoë geupeugalak bak tapubuët. Nabi Muhammad saw. sabé na geupubuët seumayang nyoë. Saweuëb nyankeuh meukrôh tatinggay, kureuëng gèt meunyo hana tapubuët. Sunat lam bhah seumayang uroë raya nyoë nakeuh sunat 'in geupeunan, meukeusudjih sunat ateuëh tiëp ureuëng Iseulam.

Seumayang nyoë sunat keu mandum ureuëng, keu ureuëng di gampông, lam ranto atawa musafir, ureuëng meurdèhka, lamiët, ureuëng agam, ureuëng inong, atawa bah that pih darè.

Seumayang nyoë jeuët tapubuët sidroë-droë atawa ramè-ramè (meujama'ah). Nyang leubèh gèt tapubuët meujama'ah. Saweuëb na sunat baca khutbah uroë raya, meunyo taseumayang sidroë hana baca khutbah. Ngon na lom hikeumah la'én meunyo seumayang ramè-ramè.

 Watèë 
Seumayang nyoë tapubuët bak watèë beungoh uroë raya 'oh lheuëh jiteubiët mata uroë sampoë jitamong watèë seumayang luhô. Teuma sunat tapubuët bak watèë kira-kira ka manyang mata uroë 'oh situmbak (poh-poh 8 atawa leubèh). Meunyo bak seumayang uroë raya puasa sunat beu teulat bacut, mangat luwah watèë keu bôh jakeuët fitrah. Bak seumayang uroë raya haji sunat beu away lom bacut supaya luwah watèë untôk sië kureubeuën ngon tabagi siëjih.

 Cara peubuët 
Seumayang uroë raya nyan na duwa raka'at, atôran seumayangjih saban lagèë seumayang nyang la'én. Teuma nyang na bida bacut nakeuh seumayang nyoë na meutamah takeubi (teukeubi) 'oh lheuëh dô'a iftitah, yôh goh lom ta baca ta'awwudz (kheun a'uzubillah) ngon Surat Al-Fatihah. Bak raka'at phôn tujôh go, sila'én takbiratul ihram (teukeubi phôn tamong seumayang). Bak raka'at nyang keu duwa limong go, sila'én takeubi beudoh keu raka'at keuduwa nyan.

Lam tiëp-tiëp lheuëh kheun fatihah, sunat ta kheun surat-surat paneuëk nyang na lam Kureu'an. Teuma leubèh gèt takheun bak raka'at phôn surat Qaf atawa Surat Al-A'la, jeuët chit Surat Al-Kafirun. Meunyo bak raka'at keu duwa ta kheun Surat Al-Qamar atawa Surat Al-Ghasyiah, teuma jeuët lom Surat Al-Ikhlash (Qul-hu). 

 Khutubah 
Oh lheuëh seumayang uroë raya, geusambông laju ngon khutubah uroë raya. Na duwa khutubah, khutubah phôn ngon khutubah nyang keuduwa. Khutubah nyoë sunat meunyo bak seumayang ramè-ramè. Meunyo meunan, khutubah seumayang uroë raya nyoë hana sunat bak ureuëng seumayang sidroë atawa bak jama'ah seumayang ureuëng inong, keucuali meunyo nyang ba khutubah nyan buët ureuëng agam, nyan kakeuh jeuët lagèë nyan.

Khutubah nyoë saban lagèë khutubah uroë jumeu'at, bida bacut khutubah jumeu'at yôh goh lom seumayang, teuma meunyo bak khutubah uroë raya oh lheuëh seumayang. Bak away-away khutubah phôn, khatib (ureuëng nyang ba khutubah) sunat geukheun takeubi sikureuëng go, bak khutubah keuduwa tujôh go. Hay nyang geupeugah lam khutubah uroë raya puasa nakeuh masalah jakeuët fitrah atawa la'én nyang peunténg-peunténg. Lam khutubah uroë raya haji geupeugalak peugah bhah hukôm kureubeuën. 

 Eu cit 
 Ramadhan
 Puasa
 Idul Adha

Kawan:Uroë rayek Islam